Sacrosanctæ Dei ecclesiæ que dicitur Cluniacus, que est constructa in honore beatorum apostolorum Petri et Pauli. Ego igitur Beliardis quedam femina dono Sancto Petro quasdam res meas que sunt sitæ in pago Matisconensi, in agro Rufiaco, in villa Vetus Canevas, hoc est curtilum et vinea quæ de Isnardo conquesivi; terminat ipse curtilus a mane terra Helenane, cum eris, a medio die muro finale et terra Sancti Petri, a sero via publica, a certio similiter. Infra isto terminio, dono Sancto Petro ab hodierno die et deinceps, et faciant rectores Sancti Petri quicquid voluerint. Et dono in villa Rufiaco, ad Capellas vocat, unam vineam, hoc est quatuor rascias; terminat a mane terra Anseardis et Sancti Petri, a medio die terra Helenane cum heris, a sero Sancti Petri, a certio terra Ingelbert. Hæc omnia supra scripta dono Sancto Petro ab hodierno et deinceps, faciantque quicquid voluerint rectores Sancti Petri. Actum Cluniaco publice. S. Beliardis, qui fieri et firmare rogavit. S. Ornadi, Gisleberti, Aremberti, Bernardi, filiorum ejus. S. Bernardi. S. Ingelberti. S. Constantii. S. Andreæ. Data mense aprili, regnante Hugone rege anno VIII. Evrardus scripsit.